Se højdepunkter fra andre af finalerne nederst. Danmarks største boksestævne bliver her i weekenden afviklet i Nørresundby Idrætscenter med den gamle, hæderkronede Lindholm Bokseklub som arrangør. Og efter to års ufrivillig pause på grund af corona var der kæmpe tilslutning til stævnet, hvor ikke færre end 138 boksere var tilmeldt. Det tæller boksere fra både ind- og udland, hvor der blandt andet for første gang var boksere fra Irland og Island med til stævnet. Søndag er den store finaledag. Her skal hånden holdes lige i handsken med ikke færre end 34 finalekampe. Derfor måtte man allerede tidlig søndag morgen træde ud af ringhjørnet med finalekampene. Set med nordjyske briller, kan man glæde sig over at 10 af finalekampene har lokalt islæt. Første finale med nordjysk deltagelse var i 69 kg klassen,  U19-drenge. Her blev Lindholms egen bokser Benjamin Fischer Henrichsen stoppet på grund af en skade allerede i første omgang mod Truls Rolandsen fra Pors i Norge. I finalen i 56 kg-klassen, Elite-rækken mødte Robin Thing fra Pandrup Bokseklub den norske bokser Niclas Paulsen fra AIK Lund. Se højdepunkter fra kampen øverst. Lokale Robin Thing lagde godt ud og havde sin norske modstander til tælling allerede i første omgang, men Robin Thing tabte pusten, og måtte selv tage stående tælling mod slutningen af omgangen. Siden udvilkede dysten sig til en noget rodet affære de sidste par omgange og det blev da også til en fortjent 4-1 sejr til Niclas Paulsen fra AIK Lund. Video fra kamp 4, hvor hjemmebanehåbet Rami Najmi, Lindholm Bokseklub vinder på RSC: Video fra kamp 2 mellem Gulled Jama fra Jyden i Aalborg og Mohammedullah Wakili fra Grimstad i Norge:

Opsummering:
Efter to år i ringhjørnet, banker Lindholm igen til den.